सेल्स बढ़ाने के लिए कुछ पैक प्रोडक्ट्स का वजन बढ़ाने की भी तैयारी
Now FMCG companies will reduce prices of products like soap and oil after the inflation rate has come down to the lowest in 18 months, अब साबुन-तेल जैसे प्रोडक्ट के दाम घटाएंगी FMCG कंपनियां, महंगाई दर 18 महीने के निचले स्तर 4.7% पर आने के बाद कस्टमर्स को फायदा मिलेगा
अप्रैल में रिटेल महंगाई दर 18 महीने में सबसे कम 4.7% पर आने के बाद कस्टमर्स को बड़ी राहत मिलने वाली है। साबुन, तेल, पेस्ट जैसे रोज यूज होने वाले सामानों के दाम कम होने वाले हैं। बड़ी FMCG कंपनियों के सीईओ ने ऐसे संकेत दिए हैं।
हिंदुस्तान यूनिलीवर, ब्रिटानिया, टाटा कंज्यूमर प्रोडक्ट्स और मैरिको जैसी कंपनियों के CEOs ने कहा है कि अनाज जैसे कच्चे माल के दाम घटने से उनकी आय बढ़ी है। इसका फायदा उपभोक्ताओं तक पहुंचाया जा रहा है। इन कंपनियों के टॉप अधिकारियों ने तिमाही नतीजों का ऐलान करते हुए कहा कि जहां भी संभव होगा वे दाम कम करना जारी रखेंगी या प्रोडक्ट्स की पैकिंग में वजन बढ़ाएंगी।
कंपनियों ने चार कारणों से किया दाम घटाने का फैसला
दाम घटने से 41% तक बढ़ी बिक्री
नीलसनआईक्यू के मुताबिक, 18 माह घटने के बाद मार्च तिमाही में ग्रामीण खपत 0.3% बढ़ी। हालांकि, शहरी इलाकों में सेल्स ग्रोथ 5.3% पर स्थिर रही। रिटेल एसोसिएशन ऑफ इंडिया के मुताबिक, अप्रैल में रिटेल बिक्री 6% बढ़ी है। अप्रैल 2019 की तुलना में रिटेल बिक्री 23% और अप्रैल 2021 के मुकाबले 41% बढ़ी है।
एसी, फ्रिज की नहीं बढ़ेंगी कीमतें
वोल्टास, हैवेल्स और ब्लू स्टार जैसी कंपनियों ने कहा है कि वे एसी, फ्रिज जैसे प्रोडक्ट्स की कीमतें नहीं बढ़ाएंगी क्योंकि कॉपर और एल्युमीनियम जैसे कच्चे माल के दाम स्थिर हो गए हैं। वोल्टास जैसी कुछ कंपनियों ने पहले कहा था कि वे अप्रैल में दाम बढ़ा सकती हैं, लेकिन ऐसा नहीं हुआ।
FMCG कंपनियों की खास रणनीति
हम कुछ ब्रांड और पैक के दाम घटाएंगे। इसके जरिये हम बिक्री और बाजार हिस्सेदारी बढ़ाने पर फोकस करेंगे।- वरुण बेरी, MD, ब्रिटानिया
कच्चे माल के दाम कम होने लगे हैं, लिहाजा हम कीमतों में बढ़ोतरी वापस लेना शुरू करेंगे। ऐसा करने से बिक्री बढ़ेगी।-संजीव मेहता, CEO, HUL
मार्जिन एक सीमा से ज्यादा नहीं बढ़ाया जा सकता। आय बढ़ाने के लिए अब दाम घटाकर बिक्री बढ़ानी होगी। लागत घटने से इसकी गुंजाइश निकली है।- सुनील डिसूजा, CEO, टाटा कंज्यूमर प्रोडक्ट्स
